18.7.2023
MT
Il-Ġurnal Uffiċjali tal-Unjoni Ewropea
C 253/29
— “Asparago verde di Canino” segwit mill-akronimu IĠP (Indikazzjoni Ġeografika Protetta) jew millkliem“Indicazione Geografica Protetta” [Indikazzjoni Ġeografika Protetta]; — l-isem jew l-isem kummerċjali u l-indirizz jew l-uffiċċju rreġistrat tal-individwu u/jew tal-produttur assoċjat u/jew ta’ min jippakkja.
L-użu ta’ indikazzjonijiet li jirreferu għal ismijiet, ismijiet kummerċjali jew trademarks privati huwa permess, sakemm dawn ma jkunux indikazzjonijiet ta’ tifħir u ma jqarrqux bil-konsumatur.
Il-kliem “Indicazione Geografica Protetta” jistgħu jiġu ripetuti fuq kwalunkwe parti ieħor tal-ippakkjar jew tat-tikketta, inkluż bħala akronimu “I.G.P.”
[IĠP].
Ma tista’ tiżdied l-ebda kwalifika li ma tkunx espressament stipulata.
Marka tad-ditta
4.
Definizzjoni fil-qosor taż-żona ġeografika Iż-żona tal-produzzjoni tal-“Asparago verde di Canino” IĠP tinsab fit-territorju amministrattiv tal-muniċipalitajiet ta’ Canino, Cellere, Montalto di Castro, Tarquinia, Tuscania, Tessennano u Arlena di Castro.
5.
Rabta maż-żona ġeografika L-applikazzjoni għar-rikonoxximent tal-“Asparago verde di Canino” hija bbażata kemm fuq ir-reputazzjoni tal-prodott kif ukoll fuq il-kwalità distinta tiegħu, li ġejja mill-kulur aħdar ileqq tiegħu, mill-konsistenza, mit-togħma u minnuqqas ta’ skart, li tah il-laqam “mangiatutto” (li jittiekel kollu).
Dan l-ispraġ huwa rikk fl-imluħa minerali bħall-ħadid u l-manjeżju.
Il-kulur aħdar ileqq tipiku tal-“Asparago Verde di Canino” huwa dovut għall-kundizzjonijiet partikolari tal-ħamrija u tal-klima taż-żona, il-ħamrija vulkanika, rikka fil-potassju u fl-imluħa minerali, prinċipalment il-ħadid u l-manjeżju, li għandhom influwenza viżibbli u karatteristika fuq il-kulur.
Il-kunċett ta’ “mangiatutto” (li jittiekel kollu) huwa marbut mal-fatt li l-prodott għandu ftit ħjata u mal-fatt li, meta jinħasad, ir-rimja tinqata’ ’l fuq mil-livell tal-art, u b’hekk titneħħa l-parti l-aktar bajda, fibruża u iebsa, li mhix tajba għall-konsum: b’din l-ispeċifiċità agronomika u teknika, il-konsumatur ikun jista’ juża l-ispraġ fl-intier tiegħu u jirrikonoxxi n-natura “mangiatutto” (li jittiekel kollu) tiegħu.
Minbarra l-ġenetika, dawn il-karatteristiċi huma ddeterminati mill-kundizzjonijiet favorevoli tal-ħamrija u tal-klima u mit-tekniki ta’ kultivazzjoni użati mill-bdiewa lokali fiż-żona ġeografika msemmija fil-punt 4.
Il-ħamrija għandha rwol essenzjali, billi l-karatteristiċi tal-ħamrija taż-żona tat-tkabbir huma adatti għall-kultivazzjoni tal-ispraġ.
Il-ħamrija fiż-żona hija prinċipalment b’sawra maħlula għal sawra ramlija taflija.
Il-ħamrija tistrieħ fuq uċuħ kalkarji mtarrġa u depożiti vulkaniċi, li għandhom fertilità kimika tajba u b’hekk jiffaċilitaw il-feġġ tar-rimjiet tal-“Asparago verde di Canino” IĠP.
Matul il-perjodi tax-xita, l-ilma ma jistaġnax minħabba l-karatteristiċi idroloġiċi tal-ħamrija.
B’mod partikolari, il-ħamrija għandha kontenut għoli ta’ kalċju u potassju, iżda fuq kollox ħadid u manjeżju, u b’hekk l-“Asparago verde di Canino” IĠP jikseb il-kontenut ta’ ħadid u manjeżju li jikkaratterizza l-ispraġ mill-aspett kwalitattiv.
Il-kundizzjonijiet klimatiċi taż-żona ġeografika huma partikolarment favorevoli minħabba l-preżenza ta’ mikroklima adattata għal dan il-prodott ortikulturali, li hija wkoll ir-riżultat tal-prossimità relattiva tal-baħar.
Bissaħħa tat-temperaturi moderati fix-xitwa u fir-rebbiegħa, jinbtu kmieni n-nebbitiet, li normalment jibdew fil-bidu ta’ Jannar joħorġu rimjiet adattati għall-ħsad.